Txetxu Rojo

Jose Francisco Rojo Arroita (Bilbo, Bizkaia, 1947ko urtarrilaren 28a - Leioa, Bizkaia, 2022ko abenduaren 23a), Txetxu Rojo eta Rojo I.a izengoitiez ezagunagoa, bizkaitar futbolaria eta futbol entrenatzailea izan zen. Ezker hegaleko aurrelaria zen, eta hamazazpi urtez aritu zen Athleticekin Espainiako lehen mailan. Hemezortzi partida jokatu zituen Espainiako selekzioarekin. José Ángel Rojo futbolariaren anaia zen. 

 Bizitza 
Jose Francisco Rojo Bilbon jaio zen, Begoñako Gurutze auzoan, Mallonako futbol zelaitik gertu. 1965-1966 denboraldian egin zuen debuta Athleticen lehen taldearekin, Piru Gaintza entrenatzaile zela, Córdobaren aurka. Harrezkero, hamazazpi denboraldi egin zituen taldean, 1965etik 1982ra. Oso jokalari fina eta trebea zen baloiarekin, eta ezker hegaletik min handia egin ohi zien aurkariei. Abiadura eta baloiarekin zeukan trebezia baliatzen zituen, eta gol mordoxka bat oparitu zien taldekideei erdiraketak eginez.

Athleticekin 541 partida jokatu zituen eta 68 gol sartu. Espainiako bi kopa irabazi zituen; 1969an, Elxen aurka (1-0), eta 1973an, Castellónen aurka (2-0). UEFAko txapeldunorde ere izan zen 1977an. 1982ko martxoaren 23an, futbola uztear zegoela, San Mamesen agur partida bat prestatu zion Athleticek Ingalaterrako selekzioaren aurka; Ingalaterrak klub baten aurka jokatzen zuen lehen aldia izan zen.

Entrenatzaile moduan, 1986-1987 denboraldian egin zuen debuta, Athleticen bigarren taldean, eta handik hiru urtera eseri zen lehen taldeko prestatzaile gisa San Mamesko aulkian. Urtebete iraun zuen karguan, baina, hamar urte geroago, 2000-2001 denboraldian, berriro fitxatu zuen Athleticek. Celta, Osasuna eta Zaragoza ere zuzendu zituen, besteak beste, eta galiziarrekin Lehen mailara igotzea lortu zuen 1991-1992 denboraldian. 2004an zuzendu zuen azken kluba: Rayo Vallecano.

 Estatistikak 
 Futbolaria 
2024ko Maiatzak 31n eguneratua. Datu ofizialak.
TaldeaMailaDenboraldiaLigaKopaChampions LeagueUEFAErrekopaBesteakDeneraJPGJPGJPGJPGJPGJPGJPGBilbao AthleticDH1965/6635 - - - - - - - - - -35Denera 35 - - -  -  - --- -  - 35Athletic1.1965/66172 6 1 - - - - - ---2331.1966/67120 5 2 - - - - - - - -1721.1967/68272 5 4 - - 6 1 - ---387 1.1968/6926570 - - 7 1 - - - -406 1.1969/70257 8 3 - - - - 2 0 - -3510 1. 1970/7110000 - - 2 0 - - - -120 1. 1971/7230262 - - 4 0 - - - -404 1. 1972/73307 7 2-- - - - - - -379 1. 1973/74274 4 0 - - - - 4 0 - -354 1. 1974/7531150 - - - - - - - -361 1. 1975/7630100 - - - - - - - -301 1. 1976/77272 7 0-- 12 2 - - - -464 1. 1977/7880 0 0 - - 1 0 - - - -90 1. 1978/79317 3 0-- 2 0 - - - -367 1. 1979/80320 11 2 - - - - - - - -432 1. 1980/81243 9 0-- - - - - - -333 1. 1981/82274 4 0 - - - - - - - -314 Denera414478716--344 6 0--54168Ibilbide osoan 417528716--34460- - 54473

 Historian 
 Athletic taldean denboraldi gehien jokatu duten jokalarien arteko zerrendan bostgarrena zen 2024an:

+#JokalariaUrteakDenboraldiak1Gaintza1938-1959202Iribar1962-1980183Orue1950-1968174Panizo1938-1955175Rojo I1965-1982176Urrutia2009-Egun166Urrutia1987-2003167Arieta I1951-1966157Gurpegi2001-2016157Muniain2009-202415

 Athletic taldean partida gehien jokatu duten jokalarien arteko zerrendan hirugarrena zen 2024an:

+#JokalariaPartidak1Iribar6142Muniain5603Rojo I5414De Marcos5325Etxeberria5146Iraola5107Susaeta5078Gainza4969Orue48310Larrazabal44511Canito44012Guerrero430

 Erreferentziak 

 Ikus gainera 
 Iribar
 Argoitia
 Uriarte
 Arieta
 Rojo II.a

 Kanpo estekak 
  Fitxa - www.athletic-club.eus

Kategoria:Bizkaiko gizon futbolariak
Kategoria:Athleticeko entrenatzaileak
Kategoria:Osasunako entrenatzaileak
Kategoria:Bilbotarrak
Kategoria:Athleticeko futbolariak 1960ko hamarkadan
Kategoria:Athleticeko futbolariak 1970eko hamarkadan
Kategoria:Athleticeko futbolariak 1980ko hamarkadan
Kategoria:Bilbao Athleticeko futbolariak
Kategoria:Bilbao Athleticeko entrenatzaileak
Kategoria:Mahatsorriak
Kategoria:La Ligako jokalariak
Kategoria:Espainiako gizonezkoen futbol selekzioko jokalariak
Kategoria:Euskal Herriko selekzioan jokatutako futbolariak
Kategoria:Euskal Herriko futbol entrenatzaileak